**JELGAVAS PILSĒTAS PAŠVALDĪBAS 2020.GADA 30.APRĪĻA**

**SAISTOŠO NOTEIKUMU NR.20-14**

**„GROZĪJUMS JELGAVAS PILSĒTAS PAŠVALDĪBAS 2016.GADA 28.JANVĀRA SAISTOŠAJOS NOTEIKUMOS NR.16-3**

**„JELGAVAS PILSĒTAS PAŠVALDĪBAS PIRMSSKOLAS IZGLĪTĪBAS NODROŠINĀŠANAS FUNKCIJAS ĪSTENOŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss projekta satura izklāsts | Grozījumi Jelgavas pilsētas pašvaldības 2016.gada 28.janvāra saistošajos noteikumos Nr.16-3 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” (turpmāk - Saistošie noteikumi) paredz pašvaldības atbalsta piešķiršanas termiņa pagarinājumu pirmsskolas izglītības pakalpojuma nodrošināšanai privātajās izglītības iestādēs. |
| 2.  Projekta nepieciešamības pamatojums | Atbalsta piešķiršanas termiņa pagarināšana nepieciešama, lai sakarā ar Covid-19 izplatību valstī izsludinātās ārkārtējās situācijas spēkā esamības un tās seku novēršanas un pārvarēšanas pasākumu laikā nodrošinātu pirmsskolas izglītības pakalpojuma nepārtrauktību un pieejamību ģimenēm ar bērniem, kuriem nav piešķirta vieta pašvaldības pirmsskolas izglītības iestādē, un sniegtu atbalstu privātām pirmsskolas izglītības iestādēm, kuras nodrošina minēto pakapojumu. |
| 3. Informācija par plānoto projekta ietekmi uz pašvaldības budžetu | Noteikumu realizēšanai papildus tiek plānoti naudas līdzekļi pašvaldības 2020.gada budžetā 78400 *euro* apmērā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Sekmēta privāto pirmsskolas izglītības iestāžu darbība un izglītības pakalpojuma pieejamība. |
| 5. Informācija par administratīvajām procedūrām | Nav būtiskas ietekmes. |
| 6. Informācija par konsultācijām ar privātpersonām | Ir notikušas konsultācijas ar privāto pirmskolas izglītības iestāžu pārstāvjiem un minēto iestāžu apmeklējošo bērnu vecākiem. |

Jelgavas pilsētas domes priekšsēdētājs A.Rāviņš